กฎกระทรวงกฎกระทรวงการตรวจสอบการจัดทำรายงานผลการตรวจสอบและมาตรฐานการปฏิบัติงานการตรวจสอบเครื่องจักรของผู้ตรวจสอบเครื่องจักรเอกชนพ.ศ. ๒๕๖๐[๑] อาศัยอำนาจตามความในมาตรา ๘/๑ วรรคสอง และมาตรา ๑๗ วรรคหนึ่งแห่งพระราชบัญญัติจดทะเบียนเครื่องจักร พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติจดทะเบียนเครื่องจักร(ฉบับที่ ๓) พ.ศ. ๒๕๕๘ รัฐมนตรีว่าการกระทรวงอุตสาหกรรมออกกฎกระทรวงไว้ดังต่อไปนี้ข้อ ๑ ในกฎกระทรวงนี้ใบอนุญาตหมายความว่า ใบอนุญาตเป็นผู้ตรวจสอบเครื่องจักรเอกชน ระดับหนึ่งระดับสอง หรือระดับสาม แล้วแต่กรณีข้อ ๒ให้ผู้ตรวจสอบเครื่องจักรเอกชนตรวจสอบและจัดทำรายงานผลการตรวจสอบเครื่องจักรตามระดับที่ระบุไว้ในใบอนุญาตข้อ ๓ผู้ตรวจสอบเครื่องจักรเอกชนต้องตรวจสอบเครื่องจักรตามมาตรฐานการปฏิบัติงานดังต่อไปนี้(๑) ใช้เครื่องมือหรืออุปกรณ์ที่เหมาะสมและเพียงพอสำหรับการปฏิบัติงานตรวจสอบเครื่องจักรเช่น กล้องถ่ายรูป ตลับเมตร หรือสายวัด(๒)แสดงใบอนุญาตทุกครั้งที่ตรวจสอบเครื่องจักรและปฏิบัติตามระเบียบหรือข้อบังคับของสถานประกอบการในกรณีที่ผู้ตรวจสอบเครื่องจักรเอกชนเป็นนิติบุคคลให้แสดงใบอนุญาตของนิติบุคคลพร้อมทั้งใบอนุญาตของผู้ตรวจสอบเครื่องจักรเอกชนซึ่งปฏิบัติงานประจำอยู่ในนิติบุคคลนั้นด้วย(๓)ใช้ความระมัดระวังไม่ให้เกิดความเสียหายแก่เครื่องจักรหรือทรัพย์สินอื่นใดในระหว่างการปฏิบัติงานการตรวจสอบเครื่องจักร(๔) จัดให้มีการรักษาความลับของข้อมูลเครื่องจักรและผลการตรวจสอบเครื่องจักรข้อ ๔ผู้ตรวจสอบเครื่องจักรเอกชนต้องจัดทำรายงานผลการตรวจสอบเครื่องจักรตามแบบที่อธิบดีกรมโรงงานอุตสาหกรรมกำหนดโดยประกาศในราชกิจจานุเบกษาซึ่งอย่างน้อยต้องมีรายการ ดังต่อไปนี้(๑) เอกสารแสดงรายละเอียดเครื่องจักรตามผังวางเครื่องจักรให้ระบุหมายเลขตามลำดับการจัดวางตำแหน่งเครื่องจักร(๒) สถานที่ตั้งของเครื่องจักรให้ระบุตามชื่อของสถานที่ประกอบกิจการอุตสาหกรรม(๓) จำนวนเครื่องจักรที่ตรวจสอบ(๔) ชื่อเครื่องจักร ให้ระบุชื่อภาษาไทย ชื่อภาษาอังกฤษและเครื่องหมายการค้า(๕) แบบของเครื่องจักร ให้ระบุตามที่แสดงในป้ายชื่อเครื่องจักรหรือระบุตามลักษณะเครื่องจักร(๖) รุ่นของเครื่องจักร ให้ระบุตามที่แสดงในป้ายชื่อเครื่องจักร(๗) หมายเลขเครื่องจักรให้ระบุตามที่แสดงในป้ายชื่อเครื่องจักรหรือตามที่แสดงอยู่ที่แท่นเครื่อง(๘) ขนาดของเครื่องจักร ให้วัดขนาดเป็นระบบเมตริก มีหน่วยเป็นเมตรและใช้ทศนิยมสองตำแหน่ง(๙) พลังงานที่ใช้กับเครื่องจักรให้ระบุพลังงานที่ใช้เพื่อให้เครื่องจักรสามารถทำงานได้(๑๐) รายละเอียดการใช้งานของเครื่องจักร(๑๑) ขนาดความสามารถของเครื่องจักรให้ระบุความสามารถในการผลิตหรือขนาดความสามารถในการทำงานให้ได้งานออกมาเป็นค่าการวัดเชิงปริมาณตามหน่วยวัดมาตรฐานสากล(๑๒) ผู้ผลิตและประเทศผู้ผลิตโดยกรณีเครื่องจักรที่ผลิตจากต่างประเทศให้ระบุชื่อผู้ผลิตและประเทศผู้ผลิตเป็นภาษาอังกฤษแบบตัวพิมพ์ใหญ่(๑๓) เครื่องจักรเดี่ยวให้ระบุส่วนประกอบหลักที่สนับสนุนการทำงานของเครื่องจักรขนาดของเครื่องจักรหรือขนาดความสามารถของส่วนประกอบเพื่อใช้เป็นค่าการวัดเชิงปริมาณตามหน่วยวัดมาตรฐานสากล(๑๔) เครื่องจักรเป็นชุดทำงานต่อเนื่องให้ระบุรายการเครื่องจักรเดี่ยวแต่ละเครื่องที่ประกอบอยู่ภายในชุดของเครื่องจักรโดยต้องระบุสาระสำคัญของเครื่องจักรเดี่ยวที่ประกอบในแต่ละเครื่องตาม(๓) ถึง (๑๓)(๑๕) เอกสารและหลักฐานแสดงกรรมสิทธิ์เครื่องจักร ได้แก่ใบขนสินค้าขาเข้า หนังสือรับรองการขาย ใบเสร็จรับเงิน หรือใบกำกับสินค้าให้ระบุเลขที่ วันที่นำเข้าหรือซื้อ วันที่ออกเอกสาร หรือราคาเครื่องจักรแล้วแต่กรณี(๑๖)รายการอื่นตามที่อธิบดีกรมโรงงานอุตสาหกรรมกำหนดโดยประกาศในราชกิจจานุเบกษาผังวางเครื่องจักรตาม (๑)ให้เป็นไปตามหลักเกณฑ์และวิธีการที่อธิบดีกรมโรงงานอุตสาหกรรมกำหนดโดยประกาศในราชกิจจานุเบกษาการวัดขนาดของเครื่องจักรตาม (๘) ถ้าเป็นเครื่องจักรเดี่ยว ให้วัดขนาดของเครื่องจักรด้านกว้างและด้านยาว หรือกรณีเครื่องจักรที่มีลักษณะเป็นทรงกระบอกให้วัดขนาดของเครื่องจักรตามเส้นผ่าศูนย์กลางและความยาวในแนวนอนหรือความสูงในแนวตั้งแล้วแต่กรณี ถ้าเป็นเครื่องจักรเป็นชุดทำงานต่อเนื่องให้วัดขนาดของเครื่องจักรทั้งชุดโดยให้วัดขนาดเช่นเดียวกับเครื่องจักรเดี่ยว และให้วัดขนาดของเครื่องจักรเดี่ยวที่ประกอบกันเป็นชุดเครื่องจักรด้วยข้อ ๕ในการถ่ายภาพเครื่องจักร ให้ถ่ายภาพเครื่องจักรและส่วนประกอบของเครื่องจักรทั้งด้านหน้าและด้านข้างจากสถานที่ตั้งของเครื่องจักรให้ชัดเจนกรณีการถ่ายภาพป้ายชื่อเครื่องจักรต้องถ่ายภาพให้สามารถอ่านป้ายชื่อเครื่องจักรได้อย่างชัดเจนขนาดและรายละเอียดของภาพถ่ายเครื่องจักรและส่วนประกอบของเครื่องจักรรวมทั้งภาพถ่ายป้ายชื่อเครื่องจักรให้เป็นไปตามหลักเกณฑ์และวิธีการที่อธิบดีกรมโรงงานอุตสาหกรรมกำหนดโดยประกาศในราชกิจจานุเบกษาข้อ ๖รายงานผลการตรวจสอบเครื่องจักรต้องประกอบด้วยเอกสารและหลักฐาน ดังต่อไปนี้(๑)รายละเอียดเครื่องจักรและหลักฐานแสดงกรรมสิทธิ์เครื่องจักรที่ปรากฏตามรายงานผลการตรวจสอบเครื่องจักร(๒) ภาพถ่ายเครื่องจักรและส่วนประกอบของเครื่องจักร รวมทั้งภาพถ่ายป้ายชื่อเครื่องจักรตามข้อ๕ข้อ ๗ผู้ตรวจสอบเครื่องจักรเอกชนต้องจัดทำใบนำส่งผลการตรวจสอบพร้อมด้วยรายงานผลการตรวจสอบเครื่องจักรให้แก่เจ้าของเครื่องจักรใบนำส่งผลการตรวจสอบให้เป็นไปตามแบบที่อธิบดีกรมโรงงานอุตสาหกรรมกำหนดโดยประกาศในราชกิจจานุเบกษาให้ไว้ณ วันที่ ๒๖ กรกฎาคม พ.ศ. ๒๕๖๐อุตตม สาวนายนรัฐมนตรีว่าการกระทรวงอุตสาหกรรมหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๘/๑ วรรคสองแห่งพระราชบัญญัติจดทะเบียนเครื่องจักร พ.ศ. ๒๕๑๔ซึ่งแก้ไขเพิ่มเติมโดยพระราชบัญญัติจดทะเบียนเครื่องจักร (ฉบับที่ ๓) พ.ศ. ๒๕๕๘บัญญัติให้หลักเกณฑ์และวิธีการตรวจสอบเครื่องจักร การจัดทำรายงานผลการตรวจสอบเครื่องจักรและมาตรฐานการปฏิบัติงานการตรวจสอบเครื่องจักรของผู้ตรวจสอบเครื่องจักรเอกชนเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้ชวัลพร/อัญชลี/จัดทำ๒๙ สิงหาคม๒๕๖๐นุสรา/ตรวจ๑๕ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๘๗ ก/หน้า ๑๔/๒๕ สิงหาคม ๒๕๖๐